นิกเกอิปิดเช้าบวก 22.49 จุด ขณะตลาดซบเซาในช่วงคริสต์มาส
นิกเกอิปิดเช้าบวก 22.49 จุด ขณะตลาดซบเซาในช่วงคริสต์มาส
25 ธ.ค. 2558

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าเพิ่มขึ้น 22.49 จุด หรือ 0.12% แตะที่ 18,812.18 จุดท่ามกลางการซื้อขายที่ซบเซา เนื่องจากนักลงทุนจำนวนมากปลีกตัวออกจากตลาดและตลาดส่วนใหญ่ทั่วโลกต่างก็ปิดทำการในวันนี้ เนื่องในวันคริสต์มาส
สำหรับข้อมูลเศรษฐกิจภายในประเทศที่มีการเปิดเผยในวันนี้ กระทรวงสื่อสารและกิจการภายในประเทศของญี่ปุ่นเปิดเผยในวันนี้ว่า ดัชนีราคาผู้บริโภค (CPI) เดือนพ.ย. ปรับตัวเพิ่มขึ้น 0.1% จากปีก่อนหน้า ซึ่งปรับตัวเพิ่มขึ้นเป็นครั้งแรกในรอบ 5 เดือน และสะท้อนถึงราคาพลังงานที่ปรับตัวลดลงเล็กน้อย ขณะที่ราคาอาหารปรับตัวเพิ่มขึ้น
ขณะเดียวกัน ทางการญี่ปุ่นเปิดเผยว่า อัตราว่างงานของญี่ปุ่นอยู่ที่ระดับ 3.3% ในเดือนพ.ย. ซึ่งเพิ่มขึ้น 0.2% จากเดือนก่อนหน้า เนื่องจากประชาชนต้องการหางานที่ดีกว่า
ตัวเลขว่างงานญี่ปุ่นปรับตัวเพิ่มขึ้นเป็นครั้งแรกในรอบ 3 เดือน หลังจากที่ทำสถิติต่ำสุดในรอบ 20 ปี ที่ 3.1% เมื่อเดือนต.ค.
เจ้าหน้าที่กระทรวงกิจการภายในรายหนึ่งมองว่าการปรับตัวเพิ่มขึ้นของอัตราว่างงานนั้นไม่มีนัยสำคัญมากนัก โดยกล่าวว่า “สถานการณ์ด้านการจ้างงานยังคงอยู่ในช่วงขาขึ้น” เมื่อพิจารณาถึงเหตุผลที่ว่าประชาชนญี่ปุ่นว่างงานเพราะต้องการหางานที่ดีกว่า